
Võttes aluseks Kohaliku omavalitsuse korralduse  § 22 lõike 1 punkt 9

Linnavolikogu   m ä ä r a b:

1. Täiendada Narva Linnavolikogu 29.06.2000 määrusega nr 36/16 kinnitatud Narva linna põhimääruse (KO 2000, 76, 1094; 2006, 87, 1105; 112, 1362) 7.osa “Linna eelarve” punkt 7.4.1 ja sõnastada järgmiselt:

“7.4.1 Eelarve korrastamiseks võib linnavalitsus mitte hiljem kui kaks kuud enne eelarveaasta lõppu esitada volikogule lisaeelarve eelnõu. Erandkorras võib linnavalitsus esitada volikogule ka hiljem lisaeelarve eelnõu riigieelarvest eelarveaasta jooksul täiendavalt eraldatud vahendite saamisel. Tulu ülelaekumise korral lubada Narva Linnavalitsusele vähendada planeeritud summat laenuvahendite arvelt. 

2.  Käesoleva määruse punkt 1 rakendada alates 01.12.2006.a.
3. Määrus jõustub seadusega ettenähtud korras.

Mihhail Stalnuhhin

Vastavalt Kohaliku omavalitsuse korralduse  seaduse  §30 lõike 1 punktile 1
Linnavalitsus otsustab:

1. Nõustuda Rahandusameti poolt esitatud Narva linna põhimääruse muutmise ettepanekuga ja pöörduda vastava eelnõuga Narva Linnavolikogu poole /lisatud/.

2. Volitada Rahandusameti direktorit Raissa Lihhuša antud küsimust Narva Linnavolikogus ettekandma.

Tarmo Tammiste

Linnapea                                                                       Ants Liimets

                                                                                     Linnasekretär

Õiend

Narva Linnavalitsuse Rahandusamet esitab Narva linna põhimääruse muutmise eelnõu. Tuginedes eelamiste aastate andmetele kohaliku omavalitsuse üksustele eraldatakse eelarveaasta lõpuks riigieelarvest täiendavad vahendid jaotamata vahendite arvelt. Seoses vahendite laekumisega tuleb muuta linna eelarvet. Arvestades eespool nimetatud tuleb muuta Narva linna põhimäärust linnaeelarve osas. 

20.12.2006.a

Raissa Lihhuša

Rahandusameti direktor 

